മഹന്ത് നരേന്ദ്രഗിരിയുടെ മരണം പ്രതികളായ മൂന്ന് പേരെ പത്ത് ദിവസത്തെ കസ്റ്റഡിയില് വിടണമെന്ന് സിബിഐ പ്രയാഗ്രാജ കോടതിയില് അപേക്ഷ നല്കി നൃൂഡല്ഹി: അഖില ഭാരതീയ അഖാഡ പരിഷത്ത് അധ്യക്ഷന് മഹന്ത് നരേന്ദ്രഗിരിയുടെ മരണത്തില് അറസ്റ്റിലായ മൂന്ന് പേരെ പത്ത് ദിവസത്തെ കസ്റ്റഡിയില് വിടണമെന്ന് സിബിഐ. പ്രയാഗ്രാജ കോടതിയിലാണ് സിബിഐ അപേക്ഷ നല്കിയത്. പ്രതികളായ ആനന്ദ് ഗിരി, സന്ദീപ് തിവാരി, ആധ്യ പ്രസാദ് തിവാരി എന്നിവരെ നരേന്ദ്രഗിരിയുടെ മരണവുമായി ബന്ധപ്പെട്ട് വിശദമായി ചോദ്യം ചെയ്യണം. കേസിന്റെ അന്വേഷണ വ്യക്തതയ്ക്കും ചോദ്യം ചെയ്യേണ്ടത് ആവശ്യമാണെന്ന് ചൂണ്ടിക്കാട്ടിയാണ് സിബിഐ അപേക്ഷ സമര്പ്പിച്ചത്. പ്രതികളായ ആനന്ദ് ഗിരി ആധ്യ പ്രസാദ് തിവാരി എന്നിവരെ സെപ്റ്റംബര് 21 ന് പ്രയാഗ്രാജിലെ ജോര്ജ്ജ് ടൗണ് പൊലീസ് അറസ്റ്റ് ചെയ്യുകയും അതേ ദിവസം തന്നെ കോടതിയില് ഹാജരാക്കുകയും ചെയ്തിരുന്നു. മൂന്നാം പ്രതി സന്ദീപ് തിവാരിയെ സെപ്റ്റംബര് 22 ന് ജോര്ജ്ജ് ടൗണ് പൊലീസ് അറസ്റ്റ് ചെയ്യുകയും അതേ ദിവസം തന്നെ കോടതിയില് ഹാജരാക്കുകയും ചെയ്തു. ഈ പ്രതിയെ കോടതി അടുത്ത 14 ദിവസത്തേക്ക് ജുഡീഷ്യല് കസ്റ്റഡിയില് വിട്ടിരുന്നു. സെപ്റ്റംബര് 20 ന് ആയിരുന്നു ഉത്തര് പ്രദേശിലെ പ്രയാഗ് രാജില് ബഗാംബരി മഠത്തിലെ വസതിയില് ദുരൂഹ സാഹചര്യത്തില് മരിച്ച നിലയില് മഹന്ത് നരേന്ദ്ര ഗിരിയെ കണ്ടെത്തിയത്. സംഭവ സ്ഥലത്ത് നിന്ന് ആത്മഹത്യാ കുറിപ്പ് കണ്ടെടുത്തിരുന്നു. ഇതില് ആനന്ദ് ഗിരിയുടേത് ഉള്പ്പെടെ മൂന്ന് പേരുടെ പേരുകള് പരാമര്ശിച്ചിരുന്നു. Stories you may Like